section_heading: Kulturološki utjecaj
paragraph_text: Sam lik, kao i izvedba Daisy Ridley dobili su pohvale kritike. Joe Morgenstern iz The Wall Street Journal izjavljuje da je Rey "žena ratnica sa stilskom žestinom zvijezde kung-fua", hvaleći "zanos uz koji mora da se [Ridley] rodila plus vještina koju je stekla kao mlada glumica iz Engleske", i navodi: "Teško je zamisliti kakav bi film - i nastavci koji dolaze - mogli biti da su odabrali pogrešnu osobu, ali ovdje je Daisy Ridley u svojoj skromnoj slavi, i sve je u redu s galaksijom." Adam Howard iz MSNBC-a navodi da je "jedno od najugodnijih iznenađenja filma snaga glavnog ženskog lika", dodajući da su neki usporedili Rey s "novom feminističkom ikonom". U osobnom eseju, Nicole Sperling iz Entertainment Weekly piše o tome kako se njezine kćeri osjećaju osnaženo nakon gledanja filma, navodeći: "Nikada nisu komentirale koliko je Rey lijepa. Nikada nisu morale trznuti jer je Rey bila seksualni objekt nekom čovjeku na vlasti. Jednostavno su se osjećale jake. Jednake." Megan Garber iz The Atlantic piše da se Rey "u vrlo kratkom roku dokazuje izuzetno vješta kao borac".